Source: https://www.riigiteataja.ee/akt/605998
Timestamp: 2019-07-22 08:16:23+00:00

Document:
Loomkatse läbiviimise loakomisjoni moodustamise kord, ülesanded ja töökord ning loomkatse läbiviimise loa taotluse vorm – Riigi Teataja
Loomkatse läbiviimise loakomisjoni moodustamise kord, ülesanded ja töökord ning loomkatse läbiviimise loa taotluse vorm
RT I 2003, 52, 358
Loomkatse läbiviimise loakomisjoni moodustamise kord, ülesanded ja töökord ning loomkatse läbiviimise loa taotluse vorm1
Vastu võetud 01.07.2003 nr 187
Määrus kehtestatakse «Loomakaitseseaduse» (RT I 2001, 3, 4; 2002, 13, 78; 61, 375; 63, 387; 96, 566) § 45 lõike 5 ja § 47 lõike 3 alusel.
(1) Määrusega reguleeritakse loomkatse läbiviimise loakomisjoni (edaspidi komisjon) moodustamise korda ning komisjoni ülesandeid ja töökorda.
(2) Määrusega kehtestatakse loomkatse läbiviimise loa taotluse vorm (juurde lisatud).
KOMISJONI MOODUSTAMISE KORD
(1) Loomkatse läbiviimise loa andmiseks tegutseb Põllumajandusministeeriumi juures põllumajandusministri moodustatud komisjon.
(2) Komisjon on kaheksaliikmeline.
1) Põllumajandusministeeriumi või Veterinaar- ja Toiduameti ametnik, kes tegeleb loomakaitse küsimustega;
2) Keskkonnaministeeriumi või Keskkonnainspektsiooni ametnik, kes tegeleb geneetiliselt muundatud loomade kasutamise küsimustega;
3) kaks isikut, kellel on teaduskraad meditsiini, veterinaarmeditsiini, bioloogia või muul sobival alal ja loomkatsete tegemise kogemus;
4) isik, kellel on katseloomade pidamise kogemus;
5) kaks loomakaitsega tegelevate ühingute esindajat;
6) Põllumajandusministeeriumi või Veterinaar- ja Toiduameti ametnik, kellel on juriidiline haridus.
§ 3. Komisjoni liikmete nimetamine
(1) Põllumajandusminister nimetab kaks komisjoni liiget, kellest üks on loomakaitse küsimustega tegelev ametnik ning teine on juriidilise haridusega ametnik.
(2) Keskkonnaminister teeb ettepaneku nimetada üks komisjoni liige, kes tegeleb geneetiliselt muundatud loomade kasutamise küsimustega.
(3) Tartu Ülikooli rektor teeb ettepaneku nimetada kaks komisjoni liiget, kellest ühel on teaduskraad meditsiini, veterinaarmeditsiini, bioloogia või muul sobival alal ja loomkatsete tegemise kogemus ning teisel on katseloomade pidamise kogemus.
(4) Eesti Põllumajandusülikooli rektor teeb ettepaneku nimetada üks komisjoni liige, kellel on teaduskraad meditsiini, veterinaarmeditsiini, bioloogia või muul sobival alal ja loomkatsete tegemise kogemus.
(5) Loomakaitsega tegelevatel ühingutel on õigus teha ettepanek nimetada kaks komisjoni liiget.
(6) Komisjoni liikmed nimetab põllumajandusminister tähtajatult. Põllumajandusminister võib komisjoni liikme tagasi kutsuda. Komisjoni liige, välja arvatud lõikes 1 nimetatud komisjoni liige, kutsutakse tagasi selle ministri, rektori või ühingu nõudel, kes on teinud tema liikmeks nimetamise ettepaneku.
§ 4. Komisjoni ülesanded
1) loomkatse läbiviimise loa taotluse läbivaatamine;
2) loomkatse nõuetekohasuse ja läbiviimise põhjendatuse hindamine esitatud andmete põhjal;
3) loomkatse läbiviimise loa andmise või sellest keeldumise ning loa kehtetuks tunnistamise otsustamine;
4) loomkatsete läbiviimist ja katseloomade kasutamist reguleerivate õigusaktide väljatöötamises osalemine asjakohaste eelnõude kohta arvamuste ja ettepanekute esitamise kaudu;
5) riikliku järelevalve korras järelevalveasutusega kooskõlastatult osalemine kontrollkäikudel katseloomade kasvatamise, katseloomadega varustamise ja katseloomade kasutusettevõtetesse.
(2) Komisjon esitab põllumajandusministrile aruande aasta jooksul tehtud töö kohta järgneva aasta 31. jaanuariks.
KOMISJONI TÖÖKORD
§ 5. Komisjoni esimees ja aseesimees
Komisjon valib oma liikmete hulgast komisjoni esimehe ja aseesimehe. Komisjoni aseesimehel on komisjoni esimehe äraolekul esimehe pädevus.
§ 6. Komisjoni istung
(2) Istungi kutsub kokku komisjoni esimees vastavalt vajadusele.
(3) Komisjoni esimees võib vajaduse korral kutsuda istungile eksperte, kes ei kuulu komisjoni koosseisu.
(4) Istungid on kinnised, kui komisjon ei otsusta teisiti.
§ 7. Istungi läbiviimise kord
(1) Istungeid juhatab komisjoni esimees.
(2) Laekunud loomkatse läbiviimise loa taotlus koos sellele lisatud vajalike dokumentidega saadetakse tutvumiseks kõigile komisjoni liikmetele hiljemalt kümme tööpäeva enne istungi toimumist.
(3) Komisjon võtab vastu otsuseid avalikul hääletusel lihthäälteenamusega. Komisjoni esimees, tema äraolekul aseesimees, hääletab viimasena. Häälte võrdse jagunemise korral on otsustavaks komisjoni esimehe hääl, tema äraolekul aseesimehe hääl.
(4) Istungid protokollitakse. Protokollile kirjutavad alla komisjoni esimees ja vähemalt üks komisjoni liige.
§ 8. Komisjoni otsustusvõimelisus
Komisjon on otsustusvõimeline, kui kohal on vähemalt pooled komisjoni liikmetest, nende seas komisjoni esimees või viimase äraolekul komisjoni aseesimees.
(1) Komisjoni otsus vormistatakse kirjalikult Põllumajandusministeeriumi kirjaplangil.
(2) Komisjoni otsusele kirjutab alla komisjoni esimees.
(3) Komisjoni otsuse ärakiri saadetakse isikule, kelle suhtes otsus on tehtud, alates otsuse tegemise päevast kolme tööpäeva jooksul.
§ 10. Komisjoni asjaajamise korraldamine
Põllumajandusministeerium korraldab komisjoni asjaajamist, sealhulgas valmistab ette ja protokollib komisjoni istungeid ning koostab, edastab ja säilitab komisjoni dokumente.
1 86/609/EMÜ (EÜT L 358, 18.12.1986, lk 1–28)
Põllumajandusminister Tiit TAMMSAAR
Vabariigi Valitsuse 1. juuli 2003. a määruse nr 187 «Loomkatse läbiviimise loakomisjoni moodustamise kord, ülesanded ja töökord ning loomkatse läbiviimise loa taotluse vorm»
LOOMKATSE LÄBIVIIMISE LOA TAOTLUS LOOMKATSE LÄBIVIIMISE LOAKOMISJONILE

References: § 45
 § 47

§ 3

§ 4

§ 5

§ 6

§ 7

§ 8

§ 10